
Commentarii in P. Ovidii Nasonis Fastos. 


Partieula 1. 


D. Fastorum libris Ovidius ipse pauca prodit in Tristium secundo. in illo enim carmine 
apud Caes. Octavianum Augustum Principem de altero crimine, quod ei obiectum erat, scriptae 
Artis amatoriae sese defendens postquam magna doctrinae copia superiores quoque poetas, 
ne antiquissimis quidem exceptis, itemque aequales multa iocosa et lasciva impune scripsisse 
ostendit, ad maiora sua et serverioris argumenti carmina eleganter deducta oratione sic soribit: 

Ne tamen omne meum credas opus esse remissum, 
Saepe dedi nostrae grandia vela rati. 

Sez ego Fastorum seripsi tolidemque libellos, 
Cumque suo finem mense volumen habet; 

Idque tuo nuper seriptum sub nomine, Caesar, 
Ei tibi sacratum sors mea rupit opus. 

Et dedimus tragieis scriplum regale cothurnis, 
Quaeque gravis debet verba cothurnus habet. 
Dictaque sunt nobis, quamvis manus ultima coepto 

Defuit, in facies corpora versa novas. 

Locus memorabilis, qui nonnihil luminis adfundit carmini perdifficili et multis partibus 
obscuro, sed idem caussam ac materiem dedit magnae inter doctos homines controversiae. 
Primum disputatur quidnam caussae sit, cur quum tria-poeta maiora carmina sua non amatoria 
et lasciva, Fastos, Medeam fabulam sive tragoediam et Metamorphoses illic commemorarit, 
Fastorum opus, licet ipse ruptum et incorrectum appellet neque praestantissimum ex illis sit, 
in illustri et primo loco posuerit. - Merkel, recentissimus Fastorum Nasonianorum editor et 
interpres, id fecisse hac mente contendit, quod Fasti propius ad publicum carminum genus, 
quod flagitare Augustus consuevisset, accederent, quam aut tragoedia aut Metamorphoses. 
Probabilior autem haec ratio videtur: Fasti eximiam continebant laudem Principis, atque 
insuper tunc, cum haec scriberet, propriam habebant commendationem illam, quod eidem 
essent dicati. Itaque consulto hos in fronte posuisse ac primum appellasse probabile est, 


quod hoc carmen personam Augusti propius attingeret atque illustraret. Verum ea quaestio 

magis ad iudicii elegantiam poetae pertinet, ad intellectum ipsius carminis parum confert, 
itaque nunc mittamus. 

Gravior ac reconditior est quaestio de Fastorum quae eodem Tristium loco tangitur 
dedicatione. Namque disertis ibi Naso verbis tradit, Fastos suos Augusto esse dedicatos: 
tuo sub nomine, ad Augustum scribit, scriplum opus, ac ne quid dubitationis super his verbis 
relinqueretur, explicandi caussa addidit: el tibi sacralum. At Fastorum liber primus dedi- 
cationem hodie praefert non ad Augustum, quam iuxta illud testimonium Tristium exspectes, 
sed aliam, ad Caesarem Germanicum, Drusi Augusti privigni, qui in bello cum Cheruscis in 
Germania cecidit, filium, nobilissimum sub Tiberii principatu Germaniae domitorem, quum in 
quinque reliquis nonnulla manifesta ad Augustum dedicationis indicia contineantur. Alque ea 
res, quam quod sciam E. Gierig primum animadvertit, ita se habere videtur. Ovidius hoc 
carmen initio quidem, ut ipsius verba testificantur, Augusto vere dicarat. Sed quum relega- 
tione, ne in Urbe opus conficeret, esset impeditus et interpellafus, in ipso ‚autem exilio saepe 
ac 'diu offensi Principis veniam et mitigationem poenae frustra implorasset, consulto opus, 
quod multas eius laudes complecteretur, retinuit et edendi consilium aliquamdiu et dum 
Augustus vixit, distulit. Sero autem post septimum vel octavum exilii annum, quum Augustus 
iam dudum (a. U. G. 767.) fato functus esset, nova exuli nescio: quo casu spes affulsisse 
videtur in Caesare Germanico, qui ea tempestate rerum bellicarum gloria imprimis florebat 
et ipse laudatus poeta et artium liberalium cultor ac fautor erat. Itaque abiecta priori ad 
Augustum dedicatione novam ad Germanicum honorificis verbis substituere coepit opusque, 
quod interim haud dubie multis partibus emendarat atque poliverat, absolvere atque in 
publicum edere constituit. Verum illa mutatio dedicationis haud parva erat diffcultate: quum 
e priori dedicatione multae res memorabiles Augusti ac laudes, per totum carmen sparsae 
eique intertextae, non quidem delendae essent — si quidem Germanicus erat e domo Augusta 
avique laudes in nepotem ex parte redundabant, et Fasti erant poetici, ad quos quaecunque 
Augustus in civitate praeclare gessisset, maxime pertinebant, — sed refingendae novaeque 
dedicationi accommodandae. Nonnulla haud dubie mutanda, pauca expungenda, quae ad 
Germanicum referrentur, substituenda. Hanc igitur operam ex parte maiori perfecit, sed non 
penitus absolvit. Nam in libro primo nullum certum prioris dedicationis indicium extat. In 
exordio et reliquis, ubi carminis ratio illud ferebat, uti par erat, conversa oratio ad Germa- 
nicum est, nulla de Augusto mentio, quae non sit huiusmodi, ut novae dedicationi mirifice 
congruat. Itemque in quinque' reliquis libris ita plurimis in locis de Augusto sermo habetur, 
ut dedicationi ad Germanicum non repugnet aut aliquid offensionis habeat. Attamen pauca 
insunt, quae sunt manifestae reliquiae prioris dedicationis et adhuc ad Augustum vivum, 
qualis initio fuit, conversam orationem tenent: sive carmen et novam dedicationem perficere 
non potuit, morte in eo negolio praeventus — quod probabile etiam ex eo est, quod in primo 
libro res commemorantur, quae eo anno, quo mortuum vatem narrat Eusebius (a. U. C. 770.) 
acciderunt, — sive et hoc consilium Germanico opus dedicandi inter medium laborem iterum 
abiecit. 

Ruptum nec absolutum esse opus, quod illo Tristium loco declaratur, iam ex is intelli- Se 
gitur, quae modo de duplici dedicatione disputata sunt. Sed idem ipsa natura ac ratione 
carminis propriisque argumentis confirmatur.  Plures enim insunt loci, qui quantum ego iudicare 
possum emendatrice manu caruisse videntur neque cum consueta et huius poelae propria 
elegantia et copia congruunt. Verum hae res sunt eiusmodi, quae facilius sentiantur, quam 
idoneis ubique ac luculentis argumentis demonstrari possint. Magnum autem documentum 
non absolutum carmen esse eliam illud est, quod parum aptum vel potius nullum habet 
epilogum, quamvis hie poeta in reliquis carminibus singularem in hoc genere elegantiam et 
curam ostenderit. Fasti enim, quales nunc habemus, finiuntur laude Marciae, quae fuit femina 
nobilis, cum poeta cognata: qui finis illi quidem loco et carminis parti et quae antecesserunt 
haud incommodus est, dummodo Marcia tam proba mulier fuerit tamque insignem inter 
matronas nobiles suae aetatis laudem et commendationem publicam meruerit. Sed parum 
aptus finis est totius tantique operis. 

Quatenus autem poelae sorle ruptum sit h. e. quatenus circa ipsam relegationem elabo- 
ratum fuerit, quid defuerit, quid post in exilio poeta emendarit, expleverit, delerit, non liquet 
neque unquam seiri poterit. Merkel censet librum primum non solum, quod ad dedicationem 
pertineat, in exsilio ab eo esse refectum sed etiam in reliquis prorsus retraciatum et ultima 
lima politum: ut plane absolutum et qualem ipse esse voluerit, eum librum habeamus ; 
reliquos quinque autem opinatur incorrectos mansisse et eadem conditione adhuc exstare 
atque fuerint, cum ex Urbe relegaretur. Quod si de omni carmine, praeter pauca illa 
in dedicatione, iudicatum esset, nihil in exilio additum aut mutatum videri, coniectura quidem 
foret, nullis documentis firmanda, sed nonnihil tamen probabilitatis ex eo haberet, quod 
imperfectum opus etiam post octo annorum exilium poeta reliquerit. Quod autem differentiam 
in rebus ac tractatione et perfectione inter librum primum et-quinque reliquos esse statuit 
(p- CCLXI.), universa re errare videtur, certe argumenta quae opinionis suae protulit si 
pondero, mihi quidem prope nulla et inepta videntur: maxime enim hac re nititur perquam 
tenui et dubia, quod in libro primo pauca memorentur, quae post poetae relegationem a. U. 
€. 762. seripta sint, in reliquis nihil tale reperiatur neque dedicationis ad Germanicum ulla 
mentio fiat, sed: in nonnullis locis manifesta prior ad Augustum dedicatio spectetur. Quorum 
quod priori loco posuit, parvi in hac controversia est ponderis, quae enim L. I. post a. 762. 
facla aut gesta tanguntur, maxime sunt ea, quae ad alteram dedicationem et Germanicum 
pertineant, quae tangenda erant, ut Germanicum laudaret, qui nihil adhuc memorabile, praeier 
illustrissimum in Germania triumphum meritum, gesserat, quae semel in exordio libri 1. et 
ipsa dedicatione occupata in reliquis repeti non poterant. Accedit ut quinque supremi Augusli, 
tres primi Tiberii principatus anni praeter triumphum illum Germanicum admodum steriles 
essent rerum, quae publicae memoriae caussa Fastis additae atque consignatae locum in his 
Fastis poeticis et honorificam mentionem commererentur. Quod autem a Merkelio in quinque 
reliquis libris contenditur nulla vestigia recentioris dedicationis reperiri falsum est. Unus est 

locus praeclarus sane ac luculentus, qui illam sententiam penitus evertit IV, 78—84. 
1* 

Huius erat Solimus, Phrygia comes exul ab Ida, 

A quo Sulmonis moenia nomen habent. 
Sulmonis gelidi, patriae, Germanice, nosirae. 

Me miserum, 'Scythico quam procul illa solo est; 
Ergo ego tam longe? sed supprime, Musa, querelas.: 

Non tibi sunt moesta sacra canenda Iyra. 

Hic locus et conversam orationem ad Germanicum habet, igitur alteram  dedicationem 
attingit ‘et poelae quoque exilii, quod incidit in-a: U. C, 762. mentionem facit, prorsus quo- 
modo libro primo. Neque de sinceritate atque integritate huius loci ulla potest esse dubitatio: 
nam et per se aptissimus est et latinus et omnium veterum librorum auctoritate confirmatus. 
Merkel ut molestum hunc testem et opinionis suae adversarium submoveret eique silentium 
imponeret, desperatam sane opem adhibere conalus est, et ab aliena manu postmodo obtrusum 
aut undeunde sumtum temere huc transpositum et inculcatum existimat. Verum hoc non 
est emendare scriptorem, sed in optimam scripturam grassari eamque egregie corrumpere 
alque pervertere; nam argumenta sententiae suae non protulit, nisi quod ad auctores con- 
fugit, qui similia ostenderint, Niebuhrium in Livio, ©. Müllerum in Varrone. Verum neque 
de illis locis absoluta  quaestio est, et vide ne quod mali aut maligni scribae in Livio et 
Varrone tentarint ac peccarint, parum valeat ad similem fraudem apud Nasonem detegendam 
aut ad scripturam eius corrigendam alque constituendam. 

Verum demus, quod tamen concedi non posse. manifestum est, nihil rerum post poetae 
relegationem a. U. C. 762. in quinque posterioribus libris commemorari, cum in primo pauca 
tangantur, quid inde sequitur ? quid inde, cum haec paucissimis tantum versieulis contlineantur, 
de omni quinque illorum librorum, qui plus quater mille versus complectuntur, conditione ac 
ratione prudenter concludi potest?. Quantum distat hoc ab eo, quod demonstrandum cum 
maxime erat, pristinam illos atque eandem quam in ipsa poetae relegatione habuerint formam 
praeferre, nihil per VII supremos  annos ‚eum neque in reliquis rebus omnibus aut addi- 
disse aut delevisse aut emendasse ac perpolivisse? Atque cum liber primus correctior et 
magis „elaboratus“ et plenior, reliqui tractatione et perfectione inferiores iudicentur, ubinam 
est discrimen illud in omnibus partibus gravioribus, in argumento, in inventione, in 'astrono- 
mieis, in antiquitatibus, in fabulis, in religionibus ac divinis, in tractatione et ornatu, in ver- 
suum denique ac numerorum elegantia et omnino in omnibus, quae carmen efficiunt et huius 
poetae imprimis propria ac sua sunt. Haec si primum curiose indagata et apertum discrimen 
repertum fuerit, de diversitate singulorum librorum 'statui demum poterit. Neque enim- pauca 
illa, quae praeter modo narrata in 'sententiam suam- attulit Merkel, magis criticae lumen 
ferunt, certe parum valent ad illam sententiam: fulciendam atque confirmandam. Duos locos 
quos e I. 1. citavit et pro documento'serioris originis et retractioais attulit, dispiciamus. 

Primum in Agonalium descriptione versus l, 392—456., quibus de victimarum mactan- 
darum origine et ineremento poeta docte ‚et eleganter disserit, embolio similes habentur, nec 
seripti, cum reliquum carminis corpus componeretur, sed cum ille liber in exiliv sero retra- 

ctaretur Additi' et: inserti. ‘Verum 'hoc loco paullum ‘quid desideratur deest; idonea dico 
argumenta.' multae quidem’ sunt res huiusmodi, ut argumentorum confirmatione minime indi- 
geant, sed ab unoquovis homine: earum non ignaro primo conspectu pro veris agnoscantur. 
Haec autem opinio tam incerta est, ut meo quidem arbitratu ratio maiori iure plane inverti 
possit sic ut statuatur, hanc 'narrationem omni ex parte primae et communis operae in hoc 
carmen collatae signa praeferre maximamque cum reliquis libris similitudinem ostendere. 
Seimus enim Fastorum carmen maiori’ex parte compositum esse e singulis quasi digressionibus 
ac narrationibus vinculo parum adstricto iunctis et fastos civitatis et siderum ortus et occasus 
et dies festos quasi filum esse, unde in diversissimas ex historia, e cultu deorum, ex fabula, 
e moribus publieis et domestieis repetitas narrationes oblata occasione diffundatur et excurrat 
oratio. Hac arte poeta materiem per se sterilem et exiguam instrumento poetico et felici 
varietate ac novitate adornavit atque distinxit et ad hanc elegantiam carmen perduxit, magis 
etiam haud dubie placiturum, si ultimam adhibere 'manum licuisset. In has igitur narrationes 
et initio et postremo omnem curam per totum carmen converlisse putandum est, hae pariter 
per omnes carminis partes dispersae ac tributae ac per totum carmen sibi similes sunt, 
ut in tractatione discrimen vel aliud indicium quo serior. huius de qua quaeritur narrationis 
origo probetur, nullum animadvertatur. Nam quod in medium.profert Merkel, hanc Priapi 
et Lotidis fabulam haud dissimilem esse eiusdem Priapi et Vestae in libro VI., id ipsum 
Nasonis rationem declarat, qui huiusmodi nequitias amat et affectat et raro aplam occasionem 
praetermittit, neque apparet, cur non inversa Tatione sexli libri fabula postrema ut loco sic 
tempore iudicetur. Neque vero non curavit poeta, ut hae duae narrationes, quamvis in 
consimili materia versarentur, et tractatione et copia et ornamento dissimiles essent, neque 
vero ullus tam inelegantis iudicii atque absurdus puto erit lector, qui alterutram fabulam 
abesse velit; .quod et ipsum poetam sensisse ac probe intellexisse quis dubitet? Hoc igitur 
affırmo, versus I, 391—456. nullum indicium’ serioris originis praeferre aut librum primum 
prae ceteris in exilio esse inculcatum politiusque limatum ostendere. 

I, 3855 — 391. 

Narrat poeta alia animalia aliis dis et aliis de caussis mactari; in quo copia eius et 
varietas agnoseilur: 
Placat equo Persis radüs Hyperiona cinclum, 

Ne detur celeri viclima tarda deo. 

Quod semel est triplici pro virgine caesu Dianae, 

Nunc quoque pro nulla virgine cerva cadit. 
Ezta canum vidi Triviae libare Sapaeos 

Et quicunque tuas accolit, Haeme, nives. 
Caeditur et rigido custodi ruris asellus, &e. 

Merkel versus: exia canum — nives scriptos affırmat post poetae relegationem, post 
a. 761., qui ita fere ratiocinatur: Ovidius illa Triviae sacra et canum viclimas, ut ipse h. 
1. testificatur, in Thracia praesens vidit: vidit autem cum per illos tractus in exilium Tomitanum 

ad Istrum profieisceretur. Igitur quum a. 762. relegatus est, haec seripsit post a. 761. Hoc 
loco non quaero, num forte: Ovidius diu ante in illo itinere iuvenili, quum Macro comite 
(Pont. Il, 10, 21.) urbes Asiae, ut multa videret, peragraret, aut quum iuvenis studiosus 
Athenas (Trist. I, 2, 77.) profectus esset, Thraciae quoque tractus: viserit, illasque Gentes 
ei mores ei sacra cognoverit. Sed omnis quaestio est, num his verbis exta canum vidi 
aliquid veri subesse et ipsum praesentem illas ceremonias spectasse recte statuatur, quod 
prorsus nego. Verum coniroversia illa non hunc unum locum attingit, sed ad magnum 
pertinet numerum simillimorum huius carminis locorum, quorum recta interpretatio cum 
isto stat caditque sic, ut quod de isto loco statuatur idem iudicandum sit et valere debeat 
de reliquis. Nonnullos videamus. 
I, 27. 28. mensis februarius unde nomen teneat explicans seribit: 
Ipse ego Flaminicam (flaminis Dialis uxorem) poscentem februa vidi, 
Februa poscenti pinea virga. dala est. 
Ipsum. igitur illis sacris interfuisse narrat. 
II, 583—585. 
Forsitan a nobis, quae sit dea Muta, requiras. 
Disce, per antiquos quae mihi nola senes. 
Jupiter indomito Julturnae captus amore 
Multa tulit — 
Hanc igitur superstitionem non e fabula et doctis libris hausisse sed ab senibus accepisse tradit. 
Il, 539—542. Annae Perennae sacra et festum geniale deseribens inter alia iocosa 
et lepida haec habet: 
Cum redeunt titubant et sunt spectacula vulgo, 
Et fortunatos obvia turba. vocat. 
Occurri nuper, visa est mihi digna relatu 
Pompa: senem potum pola trahebat anus. 
Praesentem ergo hoc quoque festum sese vidisse scribit. 
IV, 377. 378. 
Tertia lux (Megalensium), memini, ludis erat. at mihi quidam 
Spectanti senior contiguusque loco 
Haec ait — 
Interfuisse igitur his quoque ludis et ibi a quodam assidente doctum esse prodit. 
IV, 905. de Robigalibus: 
Hac mihi Nomento Romam cum luce redirem, 
Obstitil in media candida pompa via. 
Flamen in antiquae lucum Rubiginis ibat, 
Exta canis flammis, exta daturus ovis. 
Protinus accessi, ritus ne nesceius essem, 
Edidit haec flamen verba, Quirine, tuus, &e. 

IV, 935. 
Tura foeis vinumque dedit fibrasque bidentis, 
Turpiaque obscaenae, vidimus, exla canis. 
Tum mihi, cur detur sacris nova vielima quaeris. 
Quaesieram. Caussam percipe, flamen ait, $c. 


Ergo in utrisque sacris et inter ipsa sacra flamines de religionibus ac ritibus illis se 


interrogasse prodit. 


IV, 685—692. vulpium in Cerealibus combustio unde nata sit, ex oa quodam 


Pe quem inviserit, accepisse narrat: 
Hac (terra Carseolana) ego Pelignos, natalia rura petebam, 
Hospitis antiqui solitas intravimus aedes; 
Demserat emeritis iam iuga Phoebus equis. 
Is mihi multa quidem, sed et haec narrare solebat, 
Unde meum praesens insiruerelur opus. 
VI, 223. priorem partem Junii nuptiis infaustam esse narraturus sic canit: 
Tum mihi post sacras monstratur Iunius Idus 
Utilis et nuplis, ulilis esse viris. 
Primaque pars huius thalamis aliena reperla est. 
Nam mihi sie coniux sancla dialis ait: 
Donec ab Tiaca — 
Et hac super re ab Diali doctum se tradit. 


VI, 395. sqq. cur sacris Vestalibus matronae pede nudo in forum descendant, narra- 


turus sic incipit: 
Forte revertebar festis. Vestalibus ilac 
Qua nova Romano nunc via iuncta foro est. 
Huc pede matronam vidi descendere nudo: 
Obstupui tacitus sustinuique gradum. 
Sensit anus vicina loci, iussumque sedere 
Alloquitur qualiens voce tremente caput: 
Hoc ubi nunc fora sunt, Sc. — — — 
Reddiderat caussam. Valeas, anus oplima, dizi, 
Quod superest aevi, molle sit omne ti 


Assidentem igitur tremulae annui confabulatum cum ea esse de his religionibus et ab ea 


didieisse refert. 


Videmus similitudinem horum locorum, atque apparet quid inde sequatur. Sed loquatur 
aliquis contra: quid obstat quominus haec omnia pro veris aceipiantur, et poeta haec omnia 
sic ut’ narrat ipse viderit et audiverit et ab illis hominibus quos appellat et deseribit audierit, 
non enim plane incredibilis res est, apud Haemum montem vidisse eum ab illis gentibus 

omnibus canes mactari, in piaminibus mense februario vidisse Flaminicam februa poscentem 
et reliqua, in Robigalibus omnem ipsum ritum examinasse et cognovisse, in festo Annae 
Perennae pompam illam ebriorum spectasse, Mutae deae religiones et ritus doctum esse per 
antiquos senes, in Megalensium ludis per senem in theatro. sibi assidente, in Robigalibus in 
ipsis sacris adiisse flaminem et omnia ex eo percepisse, de nuptiis institutum esse a Diali, 
in Vestalibus ab anu, quae eum iuxta se sedere iussisset, et sic reliqua. Quod si difficilli- 
mum ad credendum est, quid faciemus illis locis simillimis, quos fictos esse haud negandum 
est quorumque ratio ab his secerni minime potest? Quid faciemus tot locis, ubi eodem modo, 
quemadmodum in his locis ab hominibus, sic doctum se esse ab dis prodit, deos se advo- 
casse, venisse e0S suo quemque habitu, multa secum locutos, multa ipsi de divinis ac reli- 
gionibus explicasse ac revelasse fingit? Sic I, 89. adest Tanus et longo cum poeta sermone 
totam fabulam sui numinis et cultum aperit: 


Quem tamen esse deum te dicam, lane biformis? 
Nam tibi par nullum Graecia numen habet. 
Ede simul caussam, cur de coelestibus unus, 
Silque quod a tergo, sitque quod ante, vides. 
Haec ego cum sumtis agilarem mente tabellis, 
Lueidior visa est, quam fuit ante, domus. 
Tum sacer ancipiti mirandus imagine Ianus 
Bina repens oculis obtulit ora meis. 
Obstupui sensique metu riquisse capillos, 
Et gelidum subito frigore pectus erat. 
Ille tenens dextra baculum, clavemque sinistra, 
Edidit hos nobis ore priore sonos. 
Disce metu posito, vales operose dierum, 
Quod pelis, et voces percipe mente meas. 
Me Chaos antiqui, $e. 


II, 169. ipse adest Mars; ac de Matronalibus poeta ita canit: 


Cum sis officüs, Gradive, virilibus aptus, 
Dic mihi, matronae cur lua festa colant? 
Sic ego. sic posita divil mihi casside Mavors, 
Sed tamen in dextra missilis hasta fuit, $e. 


Conf. IV, 1. seqg. — IV, 191. ipsae ad poetam venire Musae finguntur : 
Da, dea, quas seiter, Cybeleia, neptes. 
Audit et has curae iussit adesse meae 
Pandite, mandati memores, Heliconis alumnae, 
Gaudeat assiduo cur dea Magna sono? 
Sic ego: sic Erato, &e. 


— 
. 

V, 191—194. de Floralibus: 
Ipsa (Flora) doce, quae sis; hominum 'sententia fallax, a 
Optima tu proprüi nominis auclor eris. 1 
Sic ego. Sic nosiris respondit diva rogatis, 
| Dum loquitur, vernas efflat ab ore rosas. 1 
Conf. VI, 651. seqq. Apparet, hos locos de praesentia deorum haud dissimiles esse 
| illis, itaque consimilem quoque, atque illos, habere debere interpretationem. ‘Quare equidem sic 
existimo: neque his locis, neque illis quicquam subesse veritätis, neque poetam in his, ne | 
quid, quod non factum esset, pro facto proderet, spectasse, qui non ignoraret, probabilitatem 
| poelicam esse aliam, quam quae sensibus perciperetur ac postularetur. Finxit haec ac 
| novum hoc artificium invenit, quo carmen suum adornaret atque instrueret, eique et I 
| novitatem et varietatem et motum et actionem atque inde suavitatem compararet, Alque ea | 
| inductus mente tot locis res humanas, quae experientia ac.sensibus percipiuntur, ipsum se | 
| certis locis vidisse aut ab aliis quaesivisse et audisse, divina et coelestia et fabulosa, quamvis | 
| magna diligentia ex doctis libris hausta collegisset, ab dis ipsis didieisse, eosque sibi praesentes 
| affuisse, suo habitu et insignibus et arcana sua et religiones et cultum aperuisse et explicasse 
non invenuste excogilavit. Quod si vere disputavimus, illa verba, ut redeamus eo unde 
digressi sumus et de quo agilur, exrla canum vidi, non referuntur ad poetae iter in 
exilium Tomitanum, sed quae ex libris aut fama sciret, ea ipsum vidisse eleganter finxit, ac 
num hic locus ante an post relegalionem scriptus sit prorsus nescitur: neque vero pro argu- 
mento potest esse, Fastorum librum I. prae ceteris in exilio ab Nasone retractatum et abso- 
lutum esse. : Non maiori probabilitate tertium locum, 1, 483—540., post a. U. C. 761., 
scriptum Merkel confirmat. existimat enim, quae ibi ‘de iniusta fuga Evandri prodantur, ‚ad 
poetae qui eandem prope sortem habuerit exilium alludere, itaque et illum locum scriptum 
esse post annum 761. Verum quae ibi de Evandri -exilio narrantur, ila sunt comparata 
illiusque rationibus accommodata ac propria, ut ab quovis poeta non exule de Evandro 
exule commode dicerentur. Nam: quod v. 540. exclamat: 
Felix exilium cwi locus üte fuit. 
non 'sui his verbis respieit iniquitatem exilii Tomitani cumque Evandro comparat, sed com- 
munem et vulgarem sortem exulantdum spectans et simul cogitatione oppidi ab Evandro in 
nova palria sua conditi in illam exelamationem erumpit. Neque vero si lamentari hoc loco 


suam sortem voluisset, querimonias «his verbis  continuisset.  Haud dissimilis est locus 
VI, 666. 


+ zu 


Exilium quodam tempore Tibur erat — 
ubi pari modo communem exulum conditionem, non exilii Tomitani speetat; Merkelio non 
obloquente, nimirum repugnabat hoc opinioni suae de primi libri retractatione ac perfectione. 
| Neque igitur hunc locum serioris esse originis: evinci polest. 
lam speciminis caussa duos quoque locos videamus, (quibus reliquos V. libros tractalione 


et oralione viliosiores vel deteriores esse et seriori illia et emendatrice manu, qua primus 

usus esset, caruisse demonstrari idem vir doctus censuit; ut hoc quoque genus cognoscatur. 
Expositis tribus cur Lupercalia a nudis agantur , caussis, quas ut a Graecis acceplas pere- 
grinas appellat, sic pergit, II, 359. 

Adde peregrinis caussas, mea Musa, Latinas. 

In quo loco Heinsii auctoritate et coniectura caussam inductus, vitiosum arbitratur 
Merkel, quod Latinas pluraliter sit locutus. Cum enim nonnisi una fabula Latina pro caussa 
afferatur, reliquas caussas Latinas putat omissas. Meo quidem iudicio non recte. Scimus, 
nostram orationem in usu pluralis numeri multo severioribus legibus uli; verum neque ab nostra 
oratione in tali carmine ac de longiore illa narratione pluralis abhorreret: zu den fremden 
Gründen füge noch heimische hinzu; vum praeseriim hoc quidem loco dandum quoque 
concinnitali esse videatur. Latinorum autem poetarum in hoc genere libertatem et praecipue 
huius poetae quis ignorat? Sie V, 576. est templa in uno Martis templo. V, 149. 

Est moles naliva, loco res nomina fecit: 
Appellant saxum. 
IV, 417. 
Exigit ipse locus, raptus ut virginis edam — 
de uno Proserpinae raptu. Vid. indie. Metam. et ad Trist. Il, 1, 27. Quanquam exemplis 
nihil opus est in re nota et Latinorum consuetudine et innumeris prope apud Nasonem locis 
comprobata. 

IV, 945—948. Poeta cum narratio in mense Aprili ad Floram deam et Floralia per- 
venisset, hanc materiem in alium locum dilaturus dicit, quum Floralia in mensem Maium 
durent, se illo mense ad Floralia rediturum et eam rem repetiturum ei explicaturum, quum 
nunc vel hoc loco gravius argumentum urgeat: 

Tune (mense M.) repetam, nunc me grandius urgel opus — 
Merkel verba grandius opus ad sex versiculos subsequentes, IV, 949—954., referri existimat. 
Quod si verum esset, locus incorrectus esset iudicandus nec Naso scribere absurdius potuisset. 
Verum non adeo ineptiit elegantissimus poeta neque verba illa grandius opus de sex illis 
versibus intelligenda, sed ad totum carmen referuntur, quod inter hunc versum (948.), quo 
hanc rem se differre dieit et V, 183. intercedit, ubi ad hunc locum et Florae laudes rediens 
dieit: 

Mater, ades, florum, ludis celebranda iocosis.: 

Distuleram partes mense priore luas — 

Atque in illo carmine CLXXXVII versuum de severioribus sane rebus narrat: de triplici 
origine mensis Mai, de mundi origine, de Gigantibus eorumgue interitu, de Maiestate, de 
senatu Romano, de sacris Mercurii, de Laribus, de Bona dea: quae si cum lascivis illis de 
Florae genere, ludis ac carminibus conferas, merito grandius opus appellari intelliges, neque 
esse, cur bonus poela ob illa verba vituperetur, neque hunc locum pro argumento valere 
posse, hos libros prae primo incorrectos mansisse. 

Ad quaestionem, quatenus interruptum Fastorum opus censendum sit, pertinet etiam 

nostra aetate multum a doctis agitata quaestio, utrum Naso duodecim Fastorum libros, an 
quot et quos hodie habemus sex tantum composuerit, Disceptatio haec nata est exX ipsius 
poetae verbis Trist. II. 
Sex ego Fastorum seripsi, tolidemque libellos, 
Cumque suo finem mense libellus habel — 
quae verba dupliceem nec incommodam admittunt interprelationem. alii enim interpretantur: 
sex et totidem (h. e. duodecim) Fastorum libellos seripsi, altera interpretatio haec est: sex 
eyo de (duodecim) Fastis, q. e. sex .ego Fustos (nam Fasti Romani publici per menses 
erant descripti) scripsi et tolidem (h. e. sex quoque singulos) libellos et cum unoquovis 
mense sive Fasto simul quoque carminis libellus finem suum habel. Utraque interpretatio 
suos habet defensores; posterior inter alios Christ. Jahn, qui matura morte his literis ac 
doctis Ovidii euris ereplus est; prior etiam nuperum Fastorum editorem Merkel. Atque 
priorem interpretationem et illud fuleire ac firmare videtur, quod poeta ipse ad sex poste- 
riores libros (nam qui nunc extant cum mense Iunio finiuntur) lectorem quasi remittit, certe 
eos sese scripturum ‘esse declarat, tribus quidem locis: Ill, 57. 
Non ego te, tantae nulrix Laurentia genlis, 
Nee taceam vestras, Faustule pauper, opes; 
Vester honos (laus) veniet, cum Laurentalia dicam, 
Acceplus Genis ila December habet — 
ubi de Jaurentalibus mense Decembri se dieturum significat. Il, 200. 
Festa parat Conso. Consus libi caelera dicel, 
Ilo facta die dum sua sacra canet — 
Mars haec praesens lognitur,; quorum sensus est: Quid illo die factum sil non narrabo: ipse 
Consus tibi dicet, ubi mense sextili (libro Fastorum octavo) sacra suu libi referel et Con- 
sualia explicabit. V, 147. 
Ouo feror (digredior)? Augustus mensis mihi earminis huius 
Jus dabit — 
quibus locis, quod supra dictum est, etsi non iam scriptos: illos libros dieit, tamen se scri- 
pturum eos declarat. Equidem tamen non possum, quin illis assentiar auctoribus, qui nonnisi 
VI eum Fastorum libros vere scriptos habuisse et reliquisse arbitrantur, nec nisi Sex illis 
Tristium versibus de quo quaeritur, signficari. (Nam hoc nune non agitur, num sex reliquos 
seribere in animo habuerit, si vita et otium suppelissent nec voluntas scribendi defuisset, sed 
quid 'scriptum tum  habuerit et quem numerum: illis versibus declarari putemus.) Enimvero 
permirum: foret, si illo loco de XII libris, qui tum iam scripti extitissent et ruplö essenl, 
mentionem fecisset, nonnisi hi sex et tali quidem ordine, et ita pleni, ita emendati, ita sibi 
similes aetatem tulissent, reliqui ‚autem totidem sic penitus omnes deperissent, ut ne ullum 
quidem usquam vestigium eextaret, nec ab ullo usquam vetusto scripiore memorarentur. Sed 
hoc parum est. magis mirandum foret, si totidem, non plures nec pauciores interiissent, quot 

servati essent, et locus tamen ille Tristium in. dimidiam illam partem reliquam servatam aeque 
apte ac in totum duodecim librorum corpus quadraret. ’ 

Ut de tempore, quo ante relegationem in Fastis scribendis operam posuerit, seorsim 
dicatur, in illo Tristium 1oco, qui scriptus est anno exilii primo  vel altero, nuper esse scri- 
ptos ipse testificatur. Verum ea oratio, nisi explicatio esset adiuneta, aliquid incerti haberet, 
novissimis quidem annis scripsisse scirelur, de ipso amno statui non posset. late enim patet 
vocis nuper vis. Hinc percommode adiectum est, sorte 'h. e. exilio suo opus ruptum esse, 
quo cum relegaretur is scribendis fuisse occupatum apparet. Quamdiu vero ante exilium 
illaboraverit incompertum est. duplieci enim modo negotium suum potuit instituere. aut enim 
postquam circa a. U. C. 752. post iam 'edita amatoria et alia vacuus ab aliis doctis euris et 
operibus animus erat, mature concepto Fastorum consilio, quod opus esset magni laboris et 
ingentis doctrinae nec festinationem pateretur, iam statim materiem ac paratum congerere 
incepit, ordinavit, per intervalla singulas partes elaboravit, donec circa tempus relegationis 
severiori cura ac studio incumberet atque illadomestica clade in medio quasi cursu inhibe- 
retur. aut extremo demum ante relegationem tempore, quum: Metamorphoses eatenus elabo- 
Talae essent, conceptum novam opus omni ardore ingenii statim amplexus et ab eo labore 
subita nec opinata exilii poena avocatus est. Prior ratio si'non probabilior certe carminis 
naturae ei tanlae operi eruditionis aptior est. Verum haec omnia incerta sunt neque unquam 
ad liquidum perduci possunt. Grammatiei tamen ad hanc obscuritatem inlustrandam multa 
commenltali sunt et, si eos audias, omnia explicata et expedita habent, quo anno carmen 
conceperit, quo instituerit, quo acriorem curam adhibuerit. Quid? quod Merkel ulterius pro- 
cessit, qui quando complures loci scripti sint, indagasse et extricasse sibi visus est, atque 
inde quibus annis operi illaboraverit, multa 'exacte et confidenter statuit. Quorum opiniones et 
commenta virorum omnia repetere et refellere non est: huius institutae scriptionis et inanis 
labor foret. Pauca tamen excutiamus et curalius examinemus; quo simul ad interprelationem 
illorum locorum intellectumgue nonnihil conferri arbitramur. 

I, 7—10. 

Idem sacra cano signataque tempora faslis: 
Eequis ad haec ilinc crederet esse viam? 

Haec mea militia est. ferimus quae possumus arma, 
Deztraque non omni munere nostra vacat. 

Sensus horum versiculorum satis planus ac perspicuus esse videtur: carminis studium 
suam militiam vocat, dextramque etsi aliis, etiam militaribus muneribus, vacet, tamen 'non 
omni, non eliam carminum munere, vacare. adiicit paullo inferius, militare studium quoque 
ignobilius esse, quam otium vatis et carmina : 

His (militis) habilis telis quilibel esse potest. 

Merkel annotat: ante annum 757 seripti sunt versus II, 9. 10. quia mililaris aetas 
anno aetalis quadragesimo sexto definiebatur. WVidelicet opinatur, si mentem eius assequor, 
poetam de sua militia sic commode loqui non potuisse, si militarem tunc iam aetatem exces- 


sisset. Quidni vero h. 1. rationem plane invertamus sic, ut iam tum militarem excessisse 
aetatem et haec post poetae annum XLVI scripta intelligamus, ut hanc statuamus, quae 
verbis continetur, eius mentem: Aaec (hoc carminum studium) nunc posiquam militares 
annos excessi et ad belli labores inhabilis factus sum, mea mililia, meus labor nunc_ est, 
ne deztra mea, quae armis carere debel, omni munere et contenlione vacel. Sed neque 
hanc: loci interpretationem rectam censeo. Missis ambagibus et argutiarum punctis equidem 
existimo, ex copia ac ratione poetica illa poetam oratione usum esse neque vitae suae 
aetatem nequequicquam aliud, quod a militiae laboribus ipsum prohiberet, spectasse. Male 
igitur hunc locum ante annum 757. scriptum esse affırmant, vel ut idem alio modo dicam, 
quando seriptus’ sit, seiri non potest. 

IV, 1—6. 

Alma fave, dixi, geminorum maler Amorum: 
Ad vatem vultus retulit illa suos. 

Quid tibi, ait, mecum? cerle maiora canebas: 
Num vetus in molli pectore vulnus habes? 

Scis, dea, respondi, de vulnere.  Risit et aether 
Protinus ex illa parte serenus erat. 

Sensus horum versuum est: Quid tibi mecum, cum Venere nunc est: putabam te severiora, 
ab amore aliena (Fast. II, 1. segq.) tractare: numquid iterum pectus amoribus plenum et 
incensum habes et Iudicra et iocosa meditaris, ut quomodo olim nostra ope indigeas? Respondet 
poeta: Scis, dea, de vulnere, de amoribus meis. quae verba ita declarat, ut Venus cum eo 
contenta 'esse possit, nec ab eius cultu et studiis deseivisse intelligat. Hinc illa: 

— 0 risit et aelher 
Protinus ex illa parte serenus erat. 

lam vide quid ex eo loco elicuerit coniectura interpretum. Merkel haec annotat: Anno 
752 supremum coelibem vixisse Ovidium probabili ratiocinatione docuit Leutschius vit. Ovid. 
p. 45. Atque a marito illa non sunt scripla F. IV, 5. Seis, dea, respondi, de vulnere. 
Ergo haec scripta circa a. 752. vel ante a. 753., ergo X annis ante relegalionem carmen 
iam instituisse putandum est. Mira sane argumentalio vel ratiocinatio. Nam primum ne 
levissimum quidem indieium extat, quo illo anno aut proximo aut subsequente post repudi- 
atam 'mature alteram uxorem coelibem  vixisse Ovidium comprobetur. E Tristium carmine 
non improbabili coniectura prope contrarium suspicari licet: tertiam iam diu ante illum annum 
uxorem habuisse uxorium virum, cui ipso teste Trist. IV, 10. paene puero nec digna nec 
ulilis uxor data erat, deinde altera sumta nec eadem in eius firma fulura toro. Nam 
tertiam ibidem uxorem praedicat fidam seros sibi permansisse in annos, quibus verbis diu- 
turnius quam X vel XII annorum coniugium in animo eum habuisse merito suspiceris. Quodsi 
ita parum scite a. 752. coelibem fuisse statuitur, prorsus ineptus est idem Merkel, qui illa 
verba a Nasone marito scribi non potuisse, igitur a. 753. vel proximis annis ante tertium 
connubium esse composita serio affırmat. Quid enim carmini et versibus negotii est cum 

poetae uxoribus atque connubio? Adeone forte malignam hanc tertiam uxorem, cuius egregias 
virtutes tantis laudibus extollit (Vid. Trist.), fuisse mulierem vel adeone severi supereilü 
matronam putemus, ut ne levissimum quidem mariti iocum in versibus eius et carmine tenellae 
eius auricolae tolerarent? atque-adeone Nasonem hominem fuisse miserum et afflietum maritum 
existimemus, ut in ipsis quoque versibus ad vultum rigidae dominae suae adspiceret, ne dis- 
pliceret implacabilesque eius iras concitaret? Non igitur satis scimus, quando ille versiculus 
seriptus sit, neque igitur, quo tempore carmen institutum sit, probabiliter ex eodem concluditur. 

Idem Merkel Libri 1 vv. 4, 2. 7. 8. 13. 14. scriptos censet circa annum 753, alque 
apparet quid inde sequeretur. nimirum Fastos IX annis ante poetae relegationem iam insti- 
tutos et scribi coeptos esse. Dolendum est, quod vir doctus sentenfiam suam non probarit; 
nam versibus illis mil continetur, quo iSto potius anno, quam unoquovis de XVI subsequen- 
tibus scriptos esse clare dignoscatur. Videmus porro illud contendi, quod parum probabile 
est, dedicationem a poeta quum opus inciperet scriplam esse, quum facilius contrarium 
credideris, ut, quod bonum oratorem docet Cicero exordium postremo facere, idem quoque 
Nasonem in hoc carmine observasse atque versus illos, qui carminis quasi exordium sunt, 
tempore ante exilium proximoe demum scripsisse existimes. Accedit, quod sic versiculi isti 
qui nunc ad Germanicum secripti sunt. pro reliquiis accipiendi essent e pristina illa ad 
Augustum dedicatione, quos poeta in hac nova dedicatione ad Germanicum omni cura reli- 
nuerit. Neque illad facile concedendum est. non enim credibile est, facundum virum, cum 
priorem dedicationem abiiceret, anxie circumspexisse, ut versiculos illos conservaret et in novo 
argumenio retinerel, quo sibi insuper etiam laborem novum nec facilem illum imposuisset, 
reliquam orationem his versibus aplandi atque ‚accommodandi. Illud contendo ac repeto, 
neque ex isto loco quicquam certi elieci posse ad lempus quo carmen compositum ant primum 
institutum sit constituendum. 

V, 147. mensem ante Sextilem appellatum novo tunc nomine Augusium vocat: 

Quo feror? Augustus mensis mihi carminis huius 
Jus dabit — 
quem honorem senatus consulto tributum  Augusto constat a. 746. Vid. Macrob. Sat. I, 12. 
Dio Cass. LV, 6. Post annum igitur 746. Fastos a Nasone scriptos inde argumentatur 
Merkel. Perperam, ut mihi videtur. Quid enim obstat, quominus, cum mensis nomen maxime 
ad Fastos pertineret, carmen iam antea institutum posimodo, sie ut nunc est, refectum et 
hunc locum aut nomen Augustus inculcalum intelligamus ? 

Denique duos quoque Fastorum locos excitarunt interpretes, quos ad Metamorphoses 
referri itaque argumento esse «censuerunt Fastos post Metamorphoses scriptos esse. De 
aetate Metamorphoseon et ratione temporum horum duorum carminum satis dieum est. Quod 
autem illos Fastorum locos ad Metamorphoses referri contenditur et ad eas remitli, falsum 
est; quod nunc examinemus, Sed perspicuitatis gratia verba poetae apponam, Fast, II, 
714— 726. 

Bacche, fave vati, dum tua [esta can». 

Nee referam Semelen, ad quam nisi fulmina secum 
Juppiter afferret, parvus inermis eras, 

Nee puer ut posses maluro tempore nasci, 
Explelum patrio corpore malris opus. 

Sithonas et Scylhicos longum est narrare triumphos 
Et :domitas gentes, lurifer Inde, luas. 

Tu quoque Thebanae mala praeda lacebere matris, 
Inque tuum furüs acte Lycurge genu. 

Ecce libet subitos pisces Tyrrhenaque monstra 
Dicere. sed non est carminis huius opus. 

Carminis huius opus caussas expromere, quare 
Vilis anus populos ad sua liba vocel. 

Scilicet ad Bacchi sacra et fabulam narrandam quum poeta devenisset, hanc breviter et 
cursim sed tamen docte tractaturus consueta oratoribus ac poetis aposiopesi Sive reticentia 
ulitur et in unaquaque quam memorat Bacchi fabulae parte formulam illam, se A. !. ilam 
omiltere, adhibet et qua ille est copia dicendi, oratione et verbis variat, sic fere: Nec lamen, 
Bacche, tuas laudes referam: nec referam Semelen (715— 718); Sihonas el Scythicos 
(riumphos narrare longum est (719. 720); tu quoque Thebanae matris praeda .. lacebere 
(721. 722); ecce libel (eliam, velim quoque) pisces et Tyrrhena monstra dicere, sed et 
hoc nunc tacebilur, non est huius carminis (carmen pro carminis parle, ul crebro), huius 
loci, huius carminis (lepide et eleganter pergit) unum est caussas ewpromere, quare vilis 
anus in mercalu (in foro) populos (lurbam) ad sua liba emenda vocilet, invilet. Verba 
illa non est carminis huius nemo non videt duplici modo aceipi et pronuntiari posse, sic ul 
dicatur, non est huius carminis, sed Metamorphoseon [quemadmodum illi acceperunt in errorem 
ut videtur inducti quod usum vocis carminis apud Nasonem nescireut], vel sic, ul non sit 
in dicentis mente se de ea re alio et certo loco narraturum. alque quis est, qui locum 
attente legerit, qui non posteriorem veram et extra dubitationem esse interpretationem existimet 
Atque illud quoque in hac ambiguitate, si modo ambiguitas est appellanda, tenendum est 
quod poeta si maius illud carmen suum indicare voluisset, id distinctius et ita fecisset ul 
quilibet lector non indoctus facile agnosceret. 

Neque locus alter, qui eilatur, quem operam dederunt ut ad Metamorphoses detorquerent 
et ad eas alludere docerent, quioguam cum illo carmine commune habet. Fast. IV, 417. 418. 

Exigit ipse locus, raplus ul virginis edam ; 
Plura recognosces, pauca docendus eris. 

Tu vide poetae mentem: Locus hic carminis, cum de Cerere diserim, ezxigit (postulat), 
ut de raplu Proserpinae fiiae eius dieam, raptum eius narrem. lam de hoc suo carmine, 
quamvis subtili ac docto, modeste quasi iudicans addit et pergit: plura (quum nota fabula 
sit et aliunde eam noveris in his, ut ante iam audita) recognosces, pauca (lantum nondum 

vulgata) docendus eris. Ne levissimum quidem igitur vestigium in verbis poetae est, quod 
commode ad Metamorphoses h. e. ad Metamorphoseon carmen de raptu Proserpinae referri 
possit. Adde importune inductam allusionem et absurdam fuisse nec facile cum illius ele- 
gantia iungi poluisse. Ut verbo dicam, locus hic ad Metamorphoses non refertur et argu- 
mentatio quae ex eo ducta est de tempore quo Fasti compositi sint, falsa est. 

Reliquum est, ut de uno, qui huc pertinet, loco Fastorum disseramus, qui est U, 1—7. 

lanus habet finem; cum carmine crescat et unnus, 
Alter ut hie mensis, sic liber aller eat. 

Nunc primum velis, elegi, maioribus itis, 
Exiguum memini nuper eralis opus. 

Ipse ego vos habui faciles in amore ministros, 
Cum lusit numeris prima iuventa suis. 

Idem sacra cano signataque tempora faslis, &e. 

Sensus ac nexus huius carminis est talis: Ianus, qui ad lanuarium mensem pertinet, 
finem et a carmine nostro laudem suam habet; cum carmine quod in librum alterum transit, 
procedat et annus et alter intret mensis, (amplificandi caussa addit) alter ut hie. mensis it, 
sic liber alter eat. (lam conversa ad ipsos elegos oratione pergit): Nunc (in hoc Fastorum 
opere), elegi, primum velis maioribus itis (gravius a me elegis argumentum tractatur), nuper 
(quum Artem amandi, Amores, et alia ludiera canerem) exiguum (tenue ac leve) eratis 
opus. (Hanc sentenliam per ires subsequentes versiculos illustrat et amplificat): Ipse ego 
vos habui faciles in amore (in componendis amatoriis) ministros, cum prima iuventa (mea) 
suis (iuvenili aetati aptis numeris ac modis) lusit: idem ego nune (altioris spiritus carmina 
sc.) sacra et fastis signata tempora cano, &e. Haec est loci sententia. Nova alque haclenus 
inaudita de hoc loco commentatus est nuperimus editor. namque -ex eo non solum de tem- 
pore quo primum instituti Fasti sunt, coniecturam fecit, sed eliam demonstrari putaviıt, inven- 
tionis laudem, quae adhuc intacta fuit, Nasoni non deberi falsoque eum hanc sibi gloriolam 
tribuere, quae Propertio, cui Ovidius in elegis suecessit (Trist, IV, 10, 53), deberetur. 
Primum falsus est vir doctus in interpretatione versus tertii, cuius sensum non satis per- 
spexisse apparet: in quo, si nostra interpretalio recla est, nulla gloriatio aut confessio de 
inventione continetur. neque enim illo loco et verbis nune primum suum Fastorum carmen 
cum aliis poetis comparat, quod perperam contendit Merkel, sed confert se ipse secum, Fas- 
torum elegos, qui graviori in materia versarentur, quos nunc tractaret, confert cum superio- 
ribus iuvenili aetate a se confectis elegis, quibus ludiera ceeinerat. Quod autem e Propertio 
primam cogitationem Fastorum eum concepisse confirmat, debili sane argumentatione optimus 
poeta inanis iactanliae coarguitur. sic enim concluditur. In Propertii carmine IV, 1. locus 
extat, qui nonnihil similitudinis cum Fastorum argumento habet, quale ab ipso Ovidio decla- 
ratur. Ilud carmen Propertii, qui X annis ferme maior Ovidio erat, cum Ovidius carmen 
suum institueret, quidem nondum editum erat, sed Ovidius, cum esset iure sodalitii cum eo 
coniunctus, forlasse noverat et inspexerat. Igitur hoc carmine Propertii excitatus primum 


Fastos scribendi consilium concepit, igitur inventionis laus Propertio, non Ovidio debetur, 
atque consentaneum est, Ovidium carmen illa demum Properti elegia inspecta inchoasse. At 
carmen illud Propertii nihil, quod possit ad Fastos referri, continet, nisi unicum versiculum: 
Roma, fave, tibi surgit opus: date candida, cives, 
Omina, et inceplis dextera cantet avis. 
Sacra diesque canam, et cognomina prisca locorum ; 
Has meus ad metas sudet oportet equus. 
Dicam, Troia, cades et Troia Roma resurges, 
Et maris et terrae longa pericla canam. 
Quo ruis imprudens vaga dicere facta, Properti? 
Non sunt ah dextra condita fila colo. 
Aversis Charisin cantas, aversus Apollo 
Poscitur invila verba pigenda lyra. 

His igitur fortuito et obiter inspectis vel potius lectis illis verbis sacra diesque canam 
— nam reliqua nihil cum Fastis commune habent —, dummodo inspexerit, fecundissimum 
poetae ingenium excitatum et incensum esse ad tanti operis ac voluminis carmen condendum 
serio contenditur! Res ipsa loquitur. 

Ut autem Propertio laudem inventionis Ovidianorum Fastorum deberi nulla ratione evinci 
potest, sic neque, quod nonnulli interpretes contenderunt, e Graeco fonte manarunt, neque 
quae Callimachi AFirıa citantur, quicquam aut parum cum isto opere similitudinis habuisse 
videntur. Fasti Nasonis ut re sic origine et inventione Romanum sunt opus, et ut Fasti, 
quales publici Romanorum fuerunt, a Graecorum ratione vitaque ei publica et domestica 
alieni erant, ita Fasti poetici Graeci, ad quorum similitudinem et exemplum Fasti Nasoniani 
conformarentur, ne cogitari quidem possunt. Quumque praeterea in nulla non parte, in 
descriptione, materia, argumento et tractatione ubivis Ovidianam consuetudinem ac formam 
praeferant, primam quoque excogitationem atque omnem inventionem ex eius ingenio fluxisse 
arbitror. Ac dolendum est graviter, eius calamitate domestica ruptum opus nec numero 
librorum plenum nec tractatione absolutum esse, atque teriium hoc maximum Musae Latinae 
carmen imperfectum mansisse, haud dubie, si ultima manus accessisset, honestum et pToXi- 
mum locum iuxta Aeneida et Metamorphoses, quas eandem habuisse sortem constat, occu- 


paturum. 


